Álfheiður Ólafsdóttir opnar sýninguna “ Líf framundan , ” laugardaginn 11. ágúst kl. 14:00 í Listasetrinu Kirkjuhvoli , Akranesi . Álfheiður hefur fengist við myndlist síðastliðin 17 ár bæði í formi grafískrar hönnunar og málverka . Hún útskrifaðist frá MHÍ 1990 . Árið 2000 gaf hún út barnabókina Grímur og Sækýrnar , olíumálverk úr bókinni verða einnig til sýnis á Akranesi . Við opnun sýningarinnar mun Álfheiður skrýðast álfkonubúningi í takt við viðfangsefni sýningarinnar . Sýningin stendur yfir til 26. ágúst og er Listasetrið opið alla daga nema mánudaga frá kl. 15 - 18 .